stanford-oval/wikipedia huggingface dataset:
קייפרס פוניי
תולדות חייו

פוניי נולד בדרום קרוליינה וגדל בדרום שיקגו. כמו רוב בני קהילתו פוניי הוא, כלשונו, "יהודי מבחירה". הוא התגייר ב-1972 לאחר שגדל כנוצרי מתודיסטי, בקהילה ששימרה מנהגים ותרבות אפריקאיים.
התקרבותו ליהדות החלה כאשר למד באוניברסיטה וחש, בין היתר על בסיס תעמולת הפנתרים השחורים שהנצרות אינה דת טבעית לאפריקאים, אלא דת שנכפתה עליהם על ידי האדם הלבן. בחיפושיו אחר דת מתאימה יותר הכיר את הרב רוברט דווין מקבוצת בני ישראל העבריים השחורים, שהטיף כי אפרו-אמריקאים הם צאצאי העבריים המקראיים. דווין, שלא היה מוסמך לרבנות, גייר את פוניי. בהמשך למד פוניי את יסודות היהדות באופן מסודר והחליט לאמץ צו הלכתי מחמיר יחסית. ב-1985 החליט לעבור גיור רשמי, שהתקבל על ידי בית הדין של היהדות הקונסרבטיבית בארצות הברית. לאחר מכן הוסמך לרבנות על ידי בית דין זה. ב-1997 התקבל למועצת הרבנים של שיקגו.
פוניי מלמד עברית ויהדות בשיקגו והוא חבר הוועדה האורבנית של יהודי שיקגו, הנלחמת בעוני, גזענות ואנטישמיות. כמו כן מארגן פוניי מפגשים בין מוסלמים ויהודים אפרו-אמריקאים לקידום הבנה הדדית. פוניי פעיל בארגוני סיוע לקהילות ביתא ישראל ויהודי האיגבו וכן בוועד לשחרור יונתן פולארד. במסגרת פעילויותו בקהילה פעל לא אחת יחד עם מישל אובמה.
ראו גם

העבריים השחורים – חברי קבוצת האם האפרו-אמריקאית בארצות הברית
קיטמנסהופ

| --- | --- |
סמל קיטמנסהופסמל קיטמנסהופ

כנסיית קיטמנסהופ
 מדינה:  נמיביה נמיביה
 מחוז:  צקאראס (Karas)
 ראש העיר:  מ. טיטוס ( M. Titus )
 שפה רשמית:  אנגלית
 תאריך ייסוד:  14 באפריל 1866
 על שם:  Johann Keetman 
 שטח:  524.3469 קמ"ר
 גובה:  1,000 מטרים
 אוכלוסייה:  ‏
  ‑ בעיר:  20,977 (2011)
 קואורדינטות:  26°34′43″S 18°8′0″E﻿ / ﻿26.57861°S 18.13333°E﻿ / -26.57861; 18.13333
 אזור זמן:  UTC +1
 http://www.keetmansmunicipality.org.na/
  מפת מיקום  מפה מפורטת   (למפת נמיביה מוגדלת) וינדהוק ואלוויס ביי סווקופמונד צואמב אנגולה זמביה בוטסואנה דרום אפריקה האוקיינוס האטלנטי קיטמנסהופ(למפת נמיביה רגילה) וינדהוק ואלוויס ביי סווקופמונד צואמב אנגולה זמביה בוטסואנה דרום אפריקה האוקיינוס האטלנטי קיטמנסהופ  he tabBackground:;tabBorder:#aaa;defaultTab:0;
 
קיטמנסהופ (Keetmanshoop), היא עיר במחוז צקאראס (Karas) בדרום נמיביה השוכנת על מסילת הברזל בין הבירה וינדהוק לבין אפינגטון (Upington) שבדרום אפריקה. העיר קרויה על שם יוהאן קיטמן (Johann Keetman), תעשיין גרמני ותורם לעיר.
העיר ממוקמת באזור מדברי למחצה, מקבלת כמות משקעים שנתית ממוצעת של 152 מ"מ, אף על פי שבעונת הגשמים של 2010/2011 נמדדו 254 מ"מ.
היסטוריה

לפני העידן הקולוניאלי היה היישוב ידוע כ-ǂNuǂgoaes או Swartmodder, שמשמעות שני השמות הוא "ביצה שחורה", דבר שמרמז על קיומו של מעיין באזור. המתיישב הלבן הראשון, גיליאם ויסאג',הגיע למקום ב-1785 בפברואר 1850 שבט החרלואן (Kharoǃoan) התפלג מהעם האדום (Red Nation), החלק העיקרי של עם הנאמה (Nama people), והם התיישבו באזור. ב-1860 הוקם במקום מיסיון גרמני כדי לנצר את בני עם הנאמה. המיסיונר הראשון, יוהאן גאורג שרדר (Schröder), הגיע לקיטמנסהופ ב-14 באפריל 1866 שכיום מקובל לציין אותו כמועד הקמתה של העיר. תחנת המיסיון נקראה על שמו של הסוחר הגרמני ומנהל החבר המסיונרית של הריין, יוהאן קיטמן, שתמך כספית במיסיון, אף כי הוא מעולם לא ביקר במקום בעצמו.
אקלים

האקלים בקיטמנסהופ הוא מדברי, עם עונות קיץ חמות וגשמים מתונים. ממוצע המשקעים השנתי עומד על 147 מ"מ.
מבנים חשובים

הכנסייה של המיסיון נבנתה בשנת 1895 ובתחומה נמצא גם מוזיאון. היא הוכרזה כאתר היסטורי ב-1978 והיא נקודת ציון ידועה בעיר. מבנה הכנסייה מהווה שילוב של ארכיטקטורה גותית עם בניה באבן מקומית שהופכת אותו לאחד מהמבנים המרשימים בנמיביה ואטרקציה תיירותית. מבנים נוספים בעיר הם מועדון הצלפים שנבנה בשנים 1905–1907, תחנת הרכבת שנבנתה ב-1908 ומשרד הדואר הקולוניאלי שמשמש כיום כלשכת התיירות של העיר ונהבנה ב-1910. מחוץ לעיר ממוקם אצטדיון כדורגל שמשמש כביתה של קבוצת הכדורגל המקומית שמשחקת בליגת העל הנמיבית. קיטמנסהופ היא גם מרכז חשוב לגידול כבש הקרקול (Karakul).
הערות שוליים

1 2  "Local Authorities". Association of Local Authorities in Namibia (ALAN). Retrieved 1 October 2012.
↑  Menges, Werner (26 May 2011). "Rainy season was one for the record books". The Namibian.
↑  Dierks, Klaus. "Chronology of Namibian History, 1785". Retrieved 7 July 2010.
↑  Dierks, Klaus (3 December 2004). "The historical role of the Nama nation". Die Republikein.
| --- | --- |
בקרת זהויות :  NLI: 987007533232405171  GND: 4589207-6  LCCN: n94900567  VIAF: 142053845   WorldCat (עם VIAF): 142053845
קלבדוס (מחוז)

קלבדוס (בצרפתית: Calvados) הוא מחוז בצרפת בחבל נורמנדי, הנמצא בצפון צרפת המטרופולינית.
יש הטוענים שהמחוז נקרא על שם ספינת הארמדה הספרדית סלבדור (Salvador) שטבעה בקרבת ארומאנש לה בן ב-1588, ויש הגורסים כי מקור שמה הוא calva dorsa, "סלעים חשופים", על שם שני סלעים בקרבת החוף. המחוז הוקם ב-1790 מתוך מחוז נורמנדי והוא אחד מ-83 המחוזות המקוריים שנוצרו לאחר המהפכה הצרפתית.
קלבדוס גובל במחוזות סן-מריטים, אר, אורן ומאנש ומצפון לו נמצא מפרץ הסן, חלק מתעלת למאנש. בירת המחוז היא העיר קן (Caen). לוחמי בעלות הברית נחתו ולחמו בחופי קלבדוס במסגרת הפלישה לנורמנדי.
קייפטאון ספרס

קייפטאון ספרס (באנגלית: Cape Town Spurs F.C, בעבר אייאקס קייפטאון) היא קבוצת כדורגל מהעיר קייפטאון, דרום אפריקה, ששיחקה בעבר בליגה הבכירה, PSL.[דרושה הבהרה] כינויה הוא "הלוחמים העירונים". לאחר עונת 2017 הקבוצה ירדה לליגת משנה.
המועדון היה סניף של אייאקס אמסטרדם ובין שני המועדונים היה הסכם לשיתוף פעולה מבחינת שחקנים. לאורך השנים עברו כמה שחקנים מהמועדון אל מועדון האם, ביניהם סטיבן פינאר ב-2002, איונג אנו ב-2008, דיילון קלאסן ב-2009 ות'ולאני סרארו ב-2011. בשנת 2020 אייאקס מכרה את מניותיה במועדון, ושמו השתנה לקייפטאון ספרס.
היסטוריה

מועדון אייאקס קייפטאון הוקם בשנת 1999 מאיחוד בין שני מועדונים: סבן סטארס וקייפטאון ספרס. הקבוצה מעולם לא זכתה באליפות אך מנגד גם מעולם לא ירדה ליגה.
בעונת 2006/2007 רשמה הקבוצה את הצלחתה הגדולה ביותר כאשר זכתה בגביע דרום אפריקה בכדורגל.
בינואר 2007 רשמה הקבוצה הצלחה נוספת כשהצליחה לנצח את קבוצת-האֵם, אייאקס אמסטרדם, בתוצאה 3-1 במשחק ידידות שנערך בקייפטאון.
בשנים 2005 ו-2009 הקבוצה השתתפה בליגת האלופות האפריקאית.
בעות 2017/2018 ירדה הקבוצה לליגת המשנה לאחר שסיימה במקום האחרון בליגה הבכירה. בשתי העונות שלאחר מכן הקבוצה לא הצליחה לעלות חזרה לליגה הראשונה, כאשר בעונת 2018/2019 היא סיימה במקום רביעי, ובעונת 2019/2020 הפסידה בפלייאוף למועדון Black Leopards (אנ'). זמן קצר לאחר מכן מכרה אייאקס אמסטרדם את חלקה במועדון, שהיווה 51 אחוזים ממניותיו.
בשנת 2020 שיתוף פעולה עם אייאקס הופסק ושמה של הקובצה שונה ל"קייפטאון ספרס".
אצטדיון

משנת 2004 מגרשה הביתי של הקבוצה הוא אצטדיון את'לון, שנבנה בשנת 1972 ובו 30,000 מקומות ישיבה.
קודם לכן מגרשה הביתי היה אצטדיון ניולנדז בו היו 51,000 מקומות ישיבה, כיום הוא משמש כאצטדיון רוגבי בלבד.
אייאקס קייפטאון מתכננת לעבור לאצטדיון פיליפי בראשית העשור השני של המאה ה-21. באצטדיון כיום 2,000 מושבים אך לאחר שדרוגו יהיו כ-10,000 מקומות.
הערות שוליים

↑  Amsterdam explains dumping Ajax, kickoff.com, ‏28.09.2020
קפטן קורבטה

קפטן קורבטה היא דרגה בחילות ים, שפירושה פיקוד על קורבטה (ספינת מלחמה קטנה). הדרגה המקבילה לקפטן קורבטה בבריטניה, חבר העמים ובארצות הברית היא לוטננט קומנדר. בצי המלכותי הקנדי, המשתמש בדרגות דו-לשוניות, דרגת ״קפיטנה דה קורבט״ מקבילה ללוטננט קומנדר. קפטן פריגטה היא הדרגה הבאה לאחר קפטן קורבטה.
משתמשים בולטים בדרגת קפטן קורבטה באירופה כוללים את ציי צרפת, גרמניה, איטליה, ספרד וקרואטיה. משתמשים אחרים כוללים ציים של מדינות רבות באמריקה הלטינית.
קוד הדרגה של נאט"ו הוא OF-3, התרגום הרשמי של הדרגה לפי נאט"ו STANAG 2116 משתנה בין "מפקד כיתה זוטרה" ל"מפקד "(כאשר הדרגה הבכירה הבאה מתורגמת כ"מפקד כיתה בכירה "). חלק מחברי נאט"ו מסווגים את קברניטי הקורבט שלהם כ- OF-4.
המקבילה הרוסית / סובייטית היא "קפטן, דרג שלישי" ( капита́н 3-го р́анга ).
סימני קפיטנה דה קורבט בצי הצרפתי
סמל של capitano di corvetta בצי האיטלקי
סמל של קברניט, דרגה 3 בצי הסובייטי
סמלים של קפטן קורבטה (קירילית : капетан корвете ) בנהר משט הצבא הסרבי
סמלים של סגן מפקד בחיל הים הקנדי המלכותי / קפיטנה דה קורבט
סמל של קברניט, דרגה 3 בצי הרוסי
סמלים של קפטן קורבטה בחיל הים הקרואטי
גרמניה

Korvettenkapitän הוא דירוג OF3 המקביל לדרגת מיור בצבא הגרמני ובחיל האוויר הגרמני.
הערות שוליים

↑  NATO STANAG 2116 of 25 February 2010
קיטל

קיטל
קיטל ("גלימה" ביידיש) או "סַרְגֶנֶס" (ביידיש מערבית) היא גלימה לבנה שלובשים יהודים אשכנזים דתיים במועדים מיוחדים, בליל הסדר ובימים נוראים.
טעם לבישת הקיטל

לפי דעה אחת הקיטל מסמל ניקיון מן החטא כמו המלאכים. לפי סברה שנייה הקיטל נועד לעורר את האדם אל התשובה, משום שהקיטל מזכיר לו את יום המיתה בהיותו דומה לתכריכי המת. אכן יש שנהגו ללבוש קיטל התפור מכל עבריו ללא כפתורים ועיטורים, בדומה לתכריכים.
טעם נוסף הוא שהקיטל נועד למשוך חסד ורחמים על האדם, שכן הצבע הלבן קשור למידת החסד.
זמן לבישת הקיטל

לבישת הקיטל מוזכר בפירוש המפה של הרמ"א על השולחן ערוך לגבי יום הכיפורים. בקהילות מסוימות לובשים קיטל ביום הכיפורים בלבד כעיקר המנהג, אך בקהילות רבות מתקשר מנהג לבישת הקיטל לכלל הימים הנוראים ועל כן לובשים אותו גם בראש השנה; כך הוא המנהג בעיקר בקהילות "אשכנז המערבי" (מערב אירופה), ובמיעוט מקהילות מזרח אירופה (בהן חסידויות מסוימות). אולם רוב החסידים וקהילות אשכנז המזרחיים נוהגים שמלבד בעלי התפילה, בעל התוקע והמקריא (ולעיתים גם הכוהנים), הלובשים קיטל גם בראש השנה, כלל הציבור אינו לובש קיטל בראש השנה אלא ביום כיפור בלבד. יש קהילות מסוימות, בעיקר מחסידי פולין (כגון גור), שאף ביום כיפור אינם לובשים קיטל. יש הנוהגים גם כי שליח הציבור לובש קיטל במהלך תפילות הושענא רבה, משום שיום זה נחשב ליום החיתום האחרון של ימי הדין. בחסידויות ירושלמיות וכן בחסידות סלונים נוהגים כולם ללבוש קיטל בהושענא רבה. יש מנהגים נוספים בהם שליח הציבור לובש קיטל גם במהלך תפילת מוסף של שמיני עצרת, בו נאמרים פיוטי הגשם, ובמהלך תפילת מוסף של יום-טוב ראשון של פסח, כאשר נאמרת תפילת טל.
בנוסף, רבים נוהגים ללבוש קיטל במהלך ליל הסדר. יש סברה שאומרת כי הדבר נעשה כדי להבטיח שלא יהיה שום פירור של חמץ על הבגד, מה שמתאים רק לקיטל אותו נוהגים ללבוש ביום הכיפורים שהוא יום צום.
זמן לבישת הקיטל > לבישת הקיטל בחתונה

על-פי מנהגים רבים, האדם לובש את הקיטל לראשונה בהיותו חתן, מתחת לחופה. צבעו הלבן מסמל טהרה ואיחוד עם הכלה שגם צבע בגדיה לבן. הסבר נפוץ אחר גורס שהדבר בא לרמז על כך שביום הנישואין נמחלים כל עוונותיו של האדם, בדומה לימים הנוראים. כן מובא הטעם להזכיר לחתן את יום המיתה.
המנהג ללבוש בגדים לבנים בחתונה מוזכר כבר אצל הרב אהרון הכהן מלוניל בספר אורחות חיים.
מנהג חב"ד ללבוש קיטל אחת בשנה בלבד, ביום הכיפורים או תחת החופה. לפיכך חתן הלובש קיטל ביום חופתו, אינו לובשו שוב ביום הכיפורים שלאחריו.  בקהילות אשכנז המערבי גם נוהגים שאינו לובש קיטל בשנה הראשונה של הנישואין, אבל מאחר שלא נוהגים ללבוש קיטל בחתונה, צריכים לומר שזה בגלל טעם אחר.
מנהגים שונים

הקיטל של הליטאים עשוי מבד רגיל, בדומה לחלוק רופאים. החסידים הירושלמים לובשים כתונת פסים לבנה וחלק מחסידי סלונים לובשים קפוטה חלקה בצבע לבן.
נהוג שעד גיל 20 לא לובשים קיטל בימים הנוראים מכיוון שעד גיל 20 אין בית דין של מעלה מענישים, ובהרבה קהילות נוהגים שרק מי שנשוי לובש קיטל.
הערות שוליים

1 2  שולחן ערוך, אורח חיים, סימן תר"י, סעיף ד'
↑  כן נהג הרבי מליובאוויטש (מקור: הערות התמימים ואנ"ש מוריסטאון תשנ"ד גיליון ט"ו (תשיז) עמ' 17
↑  אברהם לעוויזאהן, ספר מקורי מנהגים: הנהוגים בבני ישראל, הן מנהג טעות או איזה הנהגה טובה, עמוד 118
↑  כן הוא מנהג חב"ד. ספר המנהגים חב"ד, מנהגי יום הכיפורים, עמוד 56.
↑  אך גם ברוב קהילות אלה, לובשים קיטל בראש השנה רק בתפילות שחרית ומוסף, אבל לא במנחה וערבית, לעומת יום כיפור שלובשים בכל התפילות.
↑  ראש השנה, ממנהגי החסידים, אתר דעת
↑  אֲשֶׁר בַּנַחַל חֵלֶק עד, היכל הקודש ברסלב
↑  אהרן הכהן מלוניל, אורחות חיים-חלק שני, ברלין תרס"ב, הלכות קידושין, סי' כא, באתר היברובוקס
↑  ספר המנהגים חב"ד, מנהגי יום הכיפורים ובמנהגי נישואין.
↑  מנהגי ישורון, נוא יארק תרמ"ח, עמ' 22
↑  ישראל דוד הארפענעס, מקדש ישראל - ימים נוראים, סימן רע"ג, אלול תשס"ד
חתן לבוש קיטל תחת החופה
קלבו PC

מסך הפתיחה ולוגו "סיבית"
קלבו PC (מוכרת גם כ- "קלבו PC - מערכת תוכנה משולבת") היא חבילת יישומים משרדיים בעברית, מבין הראשונות מסוגה, שיצאה לאור בשנת 1990 על ידי חברת "סיבית (SIBIT) - שרותי מיקרו מחשבים בע"מ".
חבילה זו כוללת ארבעה יישומים עיקריים: מעבד תמלילים, מסד מידע (לטיפול בכרטסות), גיליון עבודה, מערכת תקשורת, ובנוסף ליישומים קיימות גם תכונות כמו מערכת מקרו, מערכת לניהול קבצים בשם "המכתבה", לוח משותף ליישומי המערכת בשם "הסלסלה", וכלי בשם "קול-בו" המאפשר הקלטת שמע.
בשנת יציאת החבילה 1990 לא היו קיימות עדיין בעולם ובישראל חבילות יישומים משרדיות רבות, בפרט לא החבילה הנפוצה כיום Microsoft Office, ולכן חבילה זו היוותה חידוש עבור השוק הקיים, על אף יכולותיה המוגבלות (שלמשל לא כללו מצגת שקפים) והשימוש המסורבל בה. בהתאם לשמו, המוצר פעל על מחשבי IBM PC ותואמיו בלבד בעלי  מערכת ההפעלה DOS.
חברת סיבית איחרה בהסבת המוצר לחלונות וכאשר יצאה עם המוצר - הסתבר כי השוק כבר התרגל למוצרי מיקרוסופט ולא היה ביקוש לחבילה, כתוצאה - הופסק פיתוח המוצר והוא נעלם מהשוק.
ראו גם

מונחים בתוכנה
חבילת יישומים משרדיים
QText
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
קונצ'רטו לפסנתר מס' 3 (רחמנינוב)

יפים ברונפמן ומאסטרו להב שני בתום נגינת הקונצ'רטו לפסנתר מס' 3
הקונצ'רטו לפסנתר מס' 3 ברה מינור אופוס 30 של המלחין הרוסי סרגיי רחמנינוב, נכתב בשנת 1909 וקנה לו שם של קונצ'רטו לפסנתר מאתגר ביותר מבחינה טכנית ברפרטואר הקלאסי הסטנדרטי.
היסטוריה

את הקונצ'רטו רחמנינוב חיבר באחוזה השלווה של משפחתו באיוונובקה, שם השלים אותו ב-23 בספטמבר, 1909.
הקונצ'רטו בוצע לראשונה ב-28 בנובמבר 1909 על ידי רחמנינוב עצמו  בניצוחו של גוסטב מאהלר, יחד עם האגודה הסימפונית של ניו יורק (New York Symphony Society). הקונצ'רטו צבר פופולריות בעיקר משנות ה-30 של המאה ה-20.
מבנה היצירה

היצירה מתוזמרת ל 2 חלילים, 2 אבובים, 2 קלרינטים, 2 בסונים, 4 קרנות, 2 חצוצרות, 3 טרומבונים, טובה, טימפני, תוף בס, מוקש תוף, מצלתיים, פסנתר ומיתרים.
כמקובל בקונצ'רטו סטנדרטי, היצירה מסודרת בשלושה פרקים:
אלגרו מה נון טנטו (רה מינור)
אינטרמצו: אדג'ו סוסטנוטו (רה מינור ← רה ♭ מז'ור ← רה מינור)
פינאלה אלה בראבה (רה מינור ← רה מז'ור)
רחמנינוב, תחת לחץ, ומתוך רצון להפוך את עבודתו לפופולרית יותר, אישר למבצע לקטוע כמה חלקים מן היצירה. החלקים החתוכים, במיוחד בפרק השני והשלישי, אכן לא הושמעו בדרך כלל בביצועים והקלטות בעשורים הראשונים שלאחר פרסומו של הקונצ'רטו. בהקלטות מודרניות, מקובל יותר לבצע את הקונצ'רטו בגרסתו המלאה. ביצועים אופייניים של הקונצ'רטו המלא נמשכים כארבעים דקות.
היצירה בתרבות הפופולרית

היצירה מוזכרת בסרט הקולנוע האוסטרלי "ניצוצות" (1996). גיבור הסרט, בהשפעת אביו שואף לנגן את הקונצ'רטו, אותו הוא רואה כ"אוורסט מוזיקלי".
הערות שוליים

↑  מידע על היצירה (מבוסס על עבודתו של סקוט קולבנק), Kar-Gee Tan, באתר classical.net
↑  ‘Rach 3’ is a concerto that pianist Daniil Trifonov needed to grow into, סאדי דינגפלדר, באתר וושינגטון פוסט
| --- | --- |
בקרת זהויות :  NLI: 987007451807405171  GND: 300123795  LCCN: no95005572  MusicBrainz work: 21b5596b-5b70-320c-bf3f-c7285f770783  VIAF: 174383197   WorldCat (עם VIAF): 174383197
קייפלטון

| --- | --- |

 לידה:  13 באפריל 1967 (בן 57) Saint Mary Parish, ג'מייקה 
 שם לידה:  Clifton George Bailey III 
 שם במה:  Capleton 
 מוקד פעילות:  ג'מייקה 
 תקופת הפעילות:  מ-1991 
 סוגה:  רגאיי 
 חברת תקליטים:  VP רקורדס 
 www.capletonmusic.com
 
קייפלטון בהופעה
קייפלטון (נולד בשם קליפטון ג'ורג ביילי השלישי ב-13 באפריל 1967) הוא מוזיקאי רגאיי ודאנסהול ג'מייקני המוכר בזירה המוזיקלית הבינלאומית ופעיל מאז שנות השמונים המאוחרות ועד ימינו.
קייפלטון מאמין בדת הראסטפארי וחבר במסדר ה-Mansions of Rastafari.
מחלוקות

בדומה למספר מוזיקאי דאנסהול אחרים, נמתחה ביקורת על קייפלטון בשל התוכן ההומופובי הקיצוני של רבים משיריו, אשר קוראים לרצח ולשריפה של הומואים ולסביות. בעבר, ארגון אמנסטי פרסם דו"ח שמתח ביקורת על האלימות הנפוצה נגד הומוסקסואלים או אלו הנחשדים כהומוסקסואלים בג'מייקה, הכוללת הטרדות מהמשטרה ולעיתים עינויים. מילות שיריו של קייפלטון, אשר חלקם מכילים כינויי גנאי ג'מייקניים וקריאות לרצח של הומואים ולסביות, ספגו ביקורת מצד ארגוני זכויות להט"ב ואחרים.
בישראל התעוררה מחלוקת דומה בעקבות הופעתו המתוכננת של קייפלטון בהאנגר 11 בתל אביב ביום העצמאות, ה-23 באפריל 2007. מופע החימום המתוכנן, מוש בן ארי, ביטל את הופעתו. הנהלת האנגר 11 סירבה לבטל את ההופעה. סערות דומות אירעו בארצות אחרות; בצרפת בוטלו שש הופעות של קייפלטון ב-2005 בעקבות מחאה של ארגון InterPride, בעוד ארגוני להט"ב אחרים מחו על תוכן שיריו אך התנגדו לביטול הופעותיו.
דיסקוגרפיה

Lotion Man - 1991
Alms House - 1993
Good So - 1994
Prophecy - 1995
I-Testament - 1997
One Mission (compilation) - 1999
More Fire - 2000
Still Blazin' - 2002
Voice of Jamaica - 2003
The People Dem - 2004
Reign of Fire - 2004
Free Up - 2006
Hit wit da 44 rounds - 2007
הערות שוליים

1 2 3  אור ברנע, סערה סביב המופע של קייפלטון, באתר ynet, 17 באפריל 2007
↑  Amnesty International, Jamaica: Killings and violence by police: How many more victims? (London: Amnesty International, April 2001), AI Index: AMR 38/003/2001, 40.
↑  Jamaican Homophobic Violence, RainbowNetwork, 2 ביוני 2004.
↑  France cancels reggae star shows, BBC, 8 ביוני 2005.
| --- | --- |
בקרת זהויות :  BnF: cb140101633 (data)  GND: 134967674  ISNI: 0000 0000 5518 1145  LCCN: no2002075654  MusicBrainz: b85a56b8-6c3b-4728-942b-9d4f50af0dc2  SNAC: w6qv6ztk  SUDOC: 087931656  VIAF: 265156803   WorldCat (עם VIAF): 265156803
קופה אמריקה 1997

| --- | --- |
 מארחת:  בוליביה בוליביה
 תקופת התחרות:  11 ביוני 1997 – 29 ביוני 1997 (19 ימים) 
 מספר משתתפות:  12
 הזוכה:   ברזיל
 מספר משחקים:  26
 מספר שערים:  67 (2.58 בממוצע למשחק)
 מספר צופים:  550,500 (21,173 בממוצע למשחק)
 מלך השערים:  מקסיקו הרננדס (6 שערים)
 השחקן המצטיין:  ברזיל רונאלדו
 → 19951999 ←
 
קופה אמריקה 1997 (בספרדית: Copa América 1997) הוא טורניר הקופה אמריקה ה-38.
לטורניר זה הוזמנו שתי נבחרות שאינן מאמריקה הדרומית - נבחרת מקסיקו (צפון אמריקה) ונבחרת קוסטה ריקה (מרכז אמריקה).
אצטדיונים

| עיר | אצטדיון | תכולה |
| --- | --- | --- |
| לה פס | אצטדיון הרננדו סילס | 42.000 |
| סנטה קרוס דה לה סיירה | אצטדיון רמון טאוויצ'י אגילרה | 30.500 |
| קוצ'במבה | אצטדיון פליקס קפרילס | 28.000 |
| אורורו | אצטדיון חסוס ברמודס | 32.000 |
| סוקרה | האצטדיון האולימפי פטריה | 32.000 |
משחקי הטורניר > שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  אקוודור | 7 | 3 | 2 | 1 | 0 | 4 | 1 | 3 |
|  ארגנטינה | 5 | 3 | 1 | 2 | 0 | 3 | 1 | 2 |
|  פרגוואי | 4 | 3 | 1 | 1 | 1 | 2 | 3 | -1 |
|  צ'ילה | 0 | 3 | 0 | 0 | 3 | 1 | 5 | -4 |
| 0 | 1 | 2 |
| --- | --- | --- |
|  אקוודור | 0 – 0 | ארגנטינה   |
|  צ'ילה | 0 – 1 | פרגוואי   |
|  ארגנטינה | 2 – 0 | צ'ילה   |
|  פרגוואי | 0 – 2 | אקוודור   |
|  אקוודור | 2 – 1 | צ'ילה   |
|  פרגוואי | 1 – 1 | ארגנטינה   |
משחקי הטורניר > שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  בוליביה | 9 | 3 | 3 | 0 | 0 | 4 | 0 | 4 |
|  פרו | 6 | 3 | 2 | 0 | 1 | 3 | 2 | 1 |
|  אורוגוואי | 3 | 3 | 1 | 0 | 2 | 2 | 2 | 0 |
|  ונצואלה | 0 | 3 | 0 | 0 | 3 | 0 | 5 | -5 |
| 0 | 1 | 2 |
| --- | --- | --- |
|  ונצואלה | 0 – 1 | בוליביה   |
|  פרו | 1 – 0 | אורוגוואי   |
|  אורוגוואי | 2 – 0 | ונצואלה   |
|  בוליביה | 2 – 0 | פרו   |
|  פרו | 2 – 0 | ונצואלה   |
|  בוליביה | 1 – 0 | אורוגוואי   |
משחקי הטורניר > שלב הבתים > בית ג'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ברזיל | 9 | 3 | 3 | 0 | 0 | 10 | 2 | 8 |
|  מקסיקו | 4 | 3 | 1 | 1 | 1 | 5 | 5 | 0 |
|  קולומביה | 3 | 3 | 1 | 0 | 2 | 5 | 5 | 0 |
|  קוסטה ריקה | 0 | 3 | 0 | 1 | 2 | 2 | 10 | -8 |
| 0 | 1 | 2 |
| --- | --- | --- |
|  קוסטה ריקה | 0 – 5 | ברזיל   |
|  קולומביה | 1 – 2 | מקסיקו   |
|  ברזיל | 3 – 2 | מקסיקו   |
|  קולומביה | 4 – 1 | קוסטה ריקה   |
|  ברזיל | 2 – 0 | קולומביה   |
|  מקסיקו | 1 – 1 | קוסטה ריקה   |
משחקי הטורניר > שלב הבתים > דירוג הנבחרות במקום השלישי

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
| פרגוואי פרגוואי | 4 | 3 | 1 | 1 | 1 | 2 | 3 | -1  |
| קולומביה קולומביה | 3 | 3 | 1 | 0 | 2 | 5 | 5 | 0  |
| אורוגוואי אורוגוואי | 3 | 3 | 10 | 0 | 2 | 2 | 2 | 0 |
משחקי הטורניר > שלב הגמר

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  | 22 ביוני - קוצ'במבה | 22 ביוני - קוצ'במבה |   |   |  |  |   |   |  |  |
|  | 22 ביוני - קוצ'במבה | 22 ביוני - קוצ'במבה |   |   |  |  |   |   |  |  |
|  |   אקוודור |  1 (3) |   |   |  |  |   |   |  |  |
|  |   אקוודור |  1 (3) |   |   | 25 ביוני - סיודד דל אסטה | 25 ביוני - סיודד דל אסטה |   |   |  |  |
|  |   מקסיקו(פ) |  1 (5) |   |   | 25 ביוני - סיודד דל אסטה | 25 ביוני - סיודד דל אסטה |   |   |  |  |
|  |   מקסיקו(פ) |  1 (5) |   |   |   מקסיקו |  1 |   |   |  |  |
|  | 21 ביוני - לה פאס | 21 ביוני - לה פאס |   |   |   מקסיקו |  1 |   |   |  |  |
|  | 21 ביוני - לה פאס | 21 ביוני - לה פאס |   |   |   בוליביה |  3 |   |   |  |  |
|  |   בוליביה |  2 |   |   |   בוליביה |  3 |   |   |  |  |
|  |   בוליביה |  2 |   |   |  |  |   |   | 29 ביוני - אסונסיון | 29 ביוני - אסונסיון |
|  |   קולומביה |  1 |   |   |  |  |   |   | 29 ביוני - אסונסיון | 29 ביוני - אסונסיון |
|  |   קולומביה |  1 |   |   |  |  |   |   |   בוליביה |  1 |
|  | 21 ביוני - סוקרה | 21 ביוני - סוקרה |   |   |  |  |   |   |   בוליביה |  1 |
|  | 21 ביוני - סוקרה | 21 ביוני - סוקרה |   |   |  |  |   |   |   ברזיל |  3 |
|  |   ארגנטינה |  1 |   |   |  |  |   |   |   ברזיל |  3 |
|  |   ארגנטינה |  1 |   |   | 26 ביוני - אסונסיון | 26 ביוני - אסונסיון |   |   |  |  |
|  |   פרו |  2 |   |   | 26 ביוני - אסונסיון | 26 ביוני - אסונסיון |   |   |  |  |
|  |   פרו |  2 |   |   |   פרו |  0 |   |   |  |  |
|  | 22 ביוני - סנטה קרוס | 22 ביוני - סנטה קרוס |   |   |   פרו |  0 |   |   |  |  |
|  | 22 ביוני - סנטה קרוס | 22 ביוני - סנטה קרוס |   |   |   ברזיל |  7 |   |   |  |  |
|  |   ברזיל |  2 |   |   |   ברזיל |  7 |   |   |  |  |
|  |   ברזיל |  2 |   |   |  |  |   |   |  |  |
|  |   פרגוואי |  0 |   |   |  |  |   |   |  |  |
|  |   פרגוואי |  0 |   |   |  |  |   |   |  |  |
משחקי הטורניר > משחק על המקום השלישי

| 0 | 1 | 2 | 3 | 4 |
| --- | --- | --- | --- | --- |
| 28 ביוני 1997 |  מקסיקו | 1–0 |  פרו | אצטדיון חסוס ברמודס, אורורו |
| 28 ביוני 1997 |  |  |  | אצטדיון חסוס ברמודס, אורורו |
משחקי הטורניר > הגמר

| 0 | 1 | 2 | 3 | 4 |
| --- | --- | --- | --- | --- |
| 29 ביולי 1997 |  בוליביה | 1–3 |  ברזיל | אצטדיון הרננדו סילס, לה פאס צופים: 46,000 צופים |
| 29 ביולי 1997 | ארווין סאנצ'ס  45' |  | אדמונדו  40' רונאלדו  79' זה רוברטו  90' | אצטדיון הרננדו סילס, לה פאס צופים: 46,000 צופים |
מלכי השערים

6 שערים
מקסיקו לואיס הרננדס
5 שערים
ברזיל רונאלדו
3 שערים
ארגנטינה מרסלו גז'ארדו
בוליביה ארווין סאנצ'ס
ברזיל לאונרדו
ברזיל רומאריו
2 שערים
בוליביה חוליו ססאר בלדיביאסו
בוליביה מרקו אצ'ווארי
ברזיל ג'למינהה
ברזיל אדמונדו
קולומביה ניידר מורנטס
אקוודור אריאל גרציאני
פרו פול קומינגס
פרו מרטין הידלגו
קופה אמריקה 2019

| --- | --- |

 מארחת:  ברזיל ברזיל
 תקופת התחרות:  14 ביוני 2019 – 7 ביולי 2019 (24 ימים)
 מספר משתתפות:  12 (מ-2 קונפדרציות)
 הזוכה:   ברזיל
 מספר משחקים:  26
 מספר שערים:  60 (2.31 בממוצע למשחק)
 מספר צופים:  797,277 (30,665 בממוצע למשחק)
 מלך השערים:  ברזיל אברטון   פרו פאולו גררו  (3 שערים כל אחד)
 השחקן המצטיין:  ברזיל דניאל אלבס
 → קופה אמריקה 2016קופה אמריקה 2021 ←
קופה אמריקה 2019 (בפורטוגזית: CONMEBOL Copa América Brasil 2019) הוא הטורניר ה-46 של קופה אמריקה, גביע אליפות אמריקה הדרומית לנבחרות בכדורגל שנערך בברזיל בין 14 ביוני ל-7 ביולי 2019. בנוסף ל-10 הנבחרות הדרום אמריקאיות המשתתפות באופן קבוע בטורניר, השתתפו שתי נבחרות מאסיה, (נבחרות יפן וקטר).
משחק הגמר נערך ב-7 ביולי באצטדיון מרקנה, בריו דה ז'ניירו, ובו ניצחה נבחרת ברזיל את נבחרת פרו בתוצאה 3–1.
נבחרות

אורוגוואי 

 אקוודור 

 ארגנטינה 

 בוליביה 

 ברזיל (מארחת) 

 ונצואלה 

 יפן (אורחת) 

 פרגוואי 

 פרו 

 צ'ילה (מחזיקת הגביע) 

 קולומביה 

 קטר (אורחת)
אצטדיונים

| ריו דה ז'ניירו | בלו הוריזונטה | פורטו אלגרה |
| --- | --- | --- |
| מרקנה | מינייראו | ארנה דו גרמיו |
| תכולה: 74,738 | תכולה: 58,170 | תכולה: 55,662 |

סלבדור: סאו פאולו
| ארנה פונטה נובה | מורומבי | ארנה קורינתיאנס |
| תכולה: 51,900 | תכולה: 67,428 | תכולה: 49,205 |